་མེད་པའི་དོན་མཛད་པ་ཡིན་ནོ།། འོ་ན་ཆོས་མཐའ་དག་
ལ་མཁས་ ཤིང་གྲུབ་ པ་ དེ་ལྟར་ན། གསོ་བ་རིག་པ་ཁོ་ན་རྩལ་དུ་འདོན་ཞིང་
གཞན་རྣམས་བཏང་སྙོམས་སུ་འཇོག་པ་ཅི་ཞེ་ན། མདོ་རྒྱུད་གཞན་རྣམས་མི་
ཟབ་ཅིང་མི་མཁྱེན་པ་མ་ཡིན་ནའང་། གསོ་དཔྱད་གཅིག་པོ་ཆེ་ཐང་དུ་མཛད་
པ་ནི། དཔལ་དུས་ཀྱི་འཁོར་ལོའི་ནང་གི་ལེའུ་དང་པོར། མཐའ་དག་རྒྱལ་
བའི་ལུས་ནི་དངོས་གྲུབ་རྒྱུ་རུ་སྔགས་པ་དག་གིས་ཡང་དག་སྲུང་བར་བྱ།། ལུས་
མེད་ན་ནི་དངོས་གྲུབ་མེད་ཅིང་སྐྱེ་བ་འདི་ལ་མཆོག་གི་བདེ་བ་ཐོབ་པར་འགྱུར་
བའང་མེད།། དེ་ཕྱིར་ལུས་ཀྱི་དོན་གྱི་རྒྱུར་ནི་ཉིན་ཞག་སོ་སོའི་དུས་སུ་རྩ་ཡི་སྦྱོར་
བ་བསྒོམ་པར་བྱ། ལུས་ནི་གྲུབ་ན་གཞན་པའི་དངོས་གྲུབ་སྲིད་པ་གསུམ་གྱི་
གནས་སུ་ མངགས་ གཞུག་ ཉིད་ དུ་ རབ་ ཏུ་ འགྱུར།། ཞེས་ གསུངས་ པ་ ལྟར།
མཆོག་དང་ཐུན་མོང་གི་དངོས་གྲུབ་མཐའ་དག་དལ་འབྱོར་གྱི་ལུས་ལས་རྙེད་
དགོས་ཤིང་དེའང་ཚེ་རིང་བ་ལས་ཡིན་ཏེ། རྒྱ་གར་དུའང་ཐོག་མར་གྲུབ་པའི་

༄༅།གདུལ་བྱ་མཐར་ཕྱིན་པར་མཛད་ཚུལ།
299
རིལ་བུ་བསྒྲུབས་ནས་ཁོང་དུ་ཟ་བ་སོགས་བཅུད་ལེན་སྣ་ཚོགས་པས་ཚེ་བསྲིངས་
ནས་སླར་མཆོག་གི་དངོས་གྲུབ་སྒྲུབ་པ་བཞིན་དུ། འདིར་ཡང་བདུད་རྩི་ར་ས་
ཡ་ན་ལ་ སོགས་པའི་སྒོ་ནས་སྨན་གྱི་བཅུད་ལེན་ཆེན་པོས་ཚེ་རིང་དུ་བསྲིངས་
ཤིང་མི་ན་བར་གནས་པ་དང་ན་བའི་ཟུག་རྔུ་བདེ་བླག་ཏུ་དབྱུང་བའི་ཐབས་སུ་
ཚེའི་རིག་བྱེད་ལས་གཞན་པའི་ཐབས་མེད་པར་དགོངས་པ་དང༌། བྱེ་བྲག་ ཏུ་
རྣམས་དང་རྒྱལ་བའི་བསྟན་པ་བཤད་སྒྲུབ་ཀྱི་ཚུལ་ལ་སོ་སོར་ཞུགས་པ་ཕལ་ཆེ་
བ་རྣམས་དགེ་བ་ལ་བརྩོན་པ་ལ་སྡང་བའི་འབྱུང་བོ་རྣམས་ཀྱིས་བར་དུ་གཅོད་
དེང་སང་ ཚེའི་ སྙིགས་ མ་མཐར་ཐུག་པ་འདིར་སྐྱེ་བོ་སྦྱིན་སོགས་ལ་དགའ་བ་
པས་དུས་མིན་དུ་འཆི་བ་ལ་ཐུགས་ལྷག་པར་འབྱུང་བ་དང་། རྙེད་པར་དཀའ་
ཏུ་མེད་པ་བཟླུམ་པར་གཟིགས་པ་དང༌། རྣམ་པ་གཅིག་ཏུ་ན་ཆོས་ཐམས་ཅད་
ལ་སྨོན་འཇུག་ སེམས་བསྐྱེད་ཀྱིས་ཟིན་པ་ཞིག་ཅི་ནས་ཀྱང་དགོས་ན། ཚུལ་
བའི་ལུས་དང་ལྡན་པའི་ཚེ་ནི་སྐད་ཅིག་མ་རེ་བསྲིང་བར་ནུས་ཀྱང་ཚོགས་དཔག་
འདིར་ཞུགས་པ་ཕལ་ཆེར་གྱི་རྒྱུད་ལ་སྡོམ་པས་མ་ཟིན་རུང་ཀུན་རྫོབ་བྱང་ཆུབ་
ཀྱི་སེམས་རྒྱུན་ཆགས་སུ་ཤུགས་ལ་གནས་ཤིང༌། དེའི་སྒོ་ནས་རང་གཞན་གཉིས་
ཀའི་དོན་ཡ་མ་བྲལ་བར་ཟུང་འཇུག་ཏུ་ཉམས་སུ་ལེན་པར་རུང་བའི་གདམས་
ངག་དང་ལྡན་པས་ལམ་ཤིན་ཏུ་ཟབ་པར་དགོངས་པ་དང༌། རྣམ་པ་གཉིས་སུ་
ན་ད་ལྟའི་གདུལ་བྱ་ཐམས་ཅད་འདོད་པའི་དངོས་པོ་ལ་སྲེད་པ་འབའ་ཞིག་ཡིན་
པས་དེ་རྣམས་ཐབས་ཀྱིས་བཀྲི་བ་ལ་ཆོས་དང་ནོར་དང་བདེ་བ་དང་གྲགས་པ་
ཅིག་ཅར་དུ་ཐོབ་པའི་སླད་དུ་ལམ་འདི་ལ་གཞོལ་ཞིང་འབད་པར་མཛད་པ་ཡིན་
ལ། རྣམ་པ་གཞན་དུ་ན། དེང་སང་གསོ་བ་རིག་པའི་ཚུལ་འདི་ཉིད་རིག་བྱེད་
ཀྱི་ཡན་ལག་ཡིན་པའི་ཕྱིར་དམ་པའི་ཆོས་མ་ཡིན་ནོ་སྙམ་པ་དང༌། གལ་ཏེ་ཡིན་
ཀྱང་ལམ་གོལ་བས་མི་ཟབ་བོ་སྙམ་ནས་རྗེས་སུ་སློབ་ཅིང་ཉམས་སུ་ལེན་པ་ཉིན་
སྐར་བཞིན་དུ་གྱུར་པས་གསོ་རིག་གི་བསྟན་པ་ཁོལ་བུར་ཉམས་པ་ཀུན་གྱིས་
མཐོང་ཡང་གཅེས་སྤྲས་སུ་བྱེད་མཁན་སུ་ཡང་མི་སྣང་བ་རྣམས་ལ་སྙིང་རྗེ་ཆེན་

300 ༄༅།།དྲང་སྲོང་ཆེན་པོ་མཉམ་ཉིད་རྡོ་རྗེའི་རྣམ་པར་ཐར་བ་འགོག་པ་མེད་པ༎
པོས་ཉེ་བར་དགོངས་ནས་གསོ་རིག་གི་མན་ངག་གཞུང་ལུགས་དང་བཅས་པ་ལ་
བྱི་དོར་ལེགས་པར་བྱས་ནས་གསོ་རིག་གི་སྲོལ་གསུམ་པ་ཞིག་གཏོད་པ་ལ་རྩོལ་
བ་དང་ལྡན་པར་མཛད་པ་ཡིན་ནོ།། འོ་ན་དགེ་བ་ལ་བརྩོན་པ་རྣམས་ཀྱི་ཚེ་
བསྲིངས་ན་བསོད་ནམས་མཆོག་ཏུ་འགྱུར་བ་དེ་ལྟར་ཡིན་དུ་ཆུག་ཀྱང་། སྡིག་
པ་ལ་མངོན་པར་ཕྱོགས་པ་རྣམས་ཀྱི་ཚེ་རིང་བར་བྱས་པ་ན་སེམས་ཅན་མང་པོ་
ལ་གནོད་པས་ཅི་ལྟར་བྱ་སྙམ་ན། དེ་ནི་གསོ་ཐུབ་པར་འདུག་ནའང་སྤང་བར་
བྱ་བ་ཡིན་ཏེ། བཤད་རྒྱུད་ལས། རྒྱལ་པོ་དགེ་བའི་བཤེས་དང་འགྲོ་ལ་སྡང་།།
སྨན་པས་བྱས་པ་མི་བཟོ་བརྙས་པ་བྱེད།། བྲེལ་དང་འབྱོར་བ་མི་ལྡན་ཉན་མི་
བཏུབ། ཚེ་ཟད་མྱ་ངན་ལ་གནས་བསྟན་པ་བཤིག། སྐྱེ་བོའི་ཡ་ག་ངན་ པ་
། །
འབྱུང་བའི་ཕྱིར། གསོ་ཐབས་ ཡོད་ ཀྱང་ སྤང་ བར་བཤད་པ་ ཡིན།། ། ཞེས་
གསུངས་པ་ལྟར། རྒྱལ་བའི་བསྟན་པ་དང་བླ་མ་དགེ་བའི་བཤེས་གཉེན་ལ་སྡང་
ཞིང་སེམས་ཅན་གྱི་སྲོག་གཅོད་པ་སོགས་མི་དགེ་བའི་ལས་ལ་མངོན་པར་དགའ་
བ་རྣམས་ཚེ་རིང་བར་བྱས་ན་དེའི་སྡིག་པས་རང་གཞན་ཐམས་ཅད་ངན་སོང་དུ་
ལྷུང་བར་འགྱུར་བས་གསོ་བ་ལྟ་ཅི་སྨོས། གསང་སྔགས་ལས་དེ་འདྲ་བའི་མི་
སྦྱོར་སྒྲོལ་གྱི་སྒོ་ནས་མྱུར་དུ་གསོད་དགོས་པར་གསུངས་པའི་ཕྱིར་རོ།། དེ་ནས་
སྐབས་ཤིག་ན་ཞང་ལྷ་བད་ཁྲག་འཐབ་པའི་ནད་ཀྱིས་མནར་བའི་ཚེ་ཉིད་སྤྱན་
དྲངས་པ་ལ་ ཟླ་ ཤེལ་ མྱུ་གུའི་སྦྱོར་བ་ཞེས་པའི་མན་ངག་སྔོན་མེད་ཀྱི་སྦྱོར་བ་
བརྩམས་ཏེ་སྦྱིན་པས་ནད་ཀྱི་ཟུག་རྔུ་ལས་གྲོལ། དེའི་ཚེ་ཁྱེད་ཀྱི་ནད་འདི་ལོ་
འགའ་ཞིག་ནས་ཅུང་ཟད་ཅིག་ལངས་ཡོང་། དེ་དུས་སྨན་པས་ཁྲག་གཏར་དུ་
འོང་བས་དེ་ལ་འཛེམས་པ་གལ་ཆེ། གཞན་དུས་མིན་དུ་འཆི་བ་མེད་གསུངས་
སོ།། དེ་བཞིན་དུ་ཆོས་ཀྱི་རྗེ་ཞིང་ཁམས་གཞན་དུ་གཤེགས་པའི་རྗེས་སུ་སྔར་གྱི་
ནད་རོ་ཅུང་ཟད་ལངས་པ་ལ་ཞུགས་པ་ལྷ་རྗེས་སྟོད་དུ་ཁྲག་རོ་རྒྱས་པ་ཡིན་པས་
གཏར་བ་ཡིན་ཟེར་བ་ལ། ཞང་ལྷས་སྔར་ཆོས་རྗེའི་གསུང་སྒྲོས་བསྐྱར་བས་ཁོ་
----------------—
ན་རེ། ང་སྐྲ་དཀར་པོར་ སོང་ཕྱིན་ སྨན་ དཔྱད་ལ་ གོམས་ པས་ ལག་ ཉེས་ སུ་

༄༅།གདུལ་བྱ་མཐར་ཕྱིན་པར་མཛད་ཚུལ།
301
གསོད་མ་མྱོང་། ཁྱེད་རང་སྐྲག་མི་དགོས་ཟེར་ནས་སྣོད་ཀ་ལ་གཏར་བས་སྙིང་
རྩ་ལ་ཟིན་ཏེ་ཁ་ཆེམས་ཀྱང་བཞག་ལོང་མེད་པར་ཚེའི་དུས་བྱས་སོ་ཞེས་གྲགས་
སོ།། འདིས་ནི་དྲང་སྲོང་ཆེན་པོ་འདི་ལ་མངོན་པར་ཤེས་པ་དྲུག་དང་ལྡན་ནོ་
ཞེས་དཔེར་མཚོན་པར་བྱས་པ་ཡིན་ནོ།། སྙིང་རྗེས་ཐུགས་ནི་དཀྲུགས་པ་ལས།།
གཞན་གྱི་དོན་གྱིས་ངལ་གྱུར་པ།། འདི་འདྲའི་དགའ་བ་སྲོག་ཆགས་ནི།། འཕྱི་
བ་སྒོམ་ལའང་སྐྱེ་མི་འགྱུར།། ལན་མང་སྲིད་པར་སྐྱེ་བཟུང་ནས།། འབད་པའི་
ཚུལ་ལ་བརྟག་པའི་ཚེ༎ རང་དོན་སྐད་ཅིག་མི་གཉེར་བ། འདི་འདྲ་ཐེ་ཚོམ་
དང་བཅས་གྱུར། . གང་གི་ རང་བཞིན་ཙན་དན་གྱིས།། ག་བུར་སྡོང་བུ་མ་
བཏགས་ཀྱང་།། རྫི་ཕྱོགས་ཡིན་མིན་ཕྱོགས་རྣམས་སུ།། དྲི་བསུང་ཟད་མི་ཤེས་
འདི་མཚར༎ རྫོགས་ སངས་ མཆོག་ གི་ རྒྱུར་ གྱུར་ རྡོ་རྗེའི་ལུས།། དུས་མིན་
གཤིན་རྗེའི་མཛུབ་རིས་རྗེས་འགྲོ་བ།། སླར་ཟློག་བྱེད་ལས་གཞན་ པའི་ ཕན་
བདེའི་རྒྱུ།། མེད་ཅེས་ཁྱོད་ཀྱི་རྣམ་ཐར་འདི་ནི་རྨད།། ཅེས་དྲང་སྲོང་ཆེན་པོ་
མཉམ་ཉིད་རྡོ་རྗེའི་རྣམ་པར་ཐར་བ་འགོག་པ་མེད་པ་ཡི་གེའི་གཏམ་ཆེན་པོ་
ལས་སྐུ་ཚེ་དེ་ཉིད་ཀྱི་གདུལ་བྱ་མཐར་ཕྱིན་པར་མཛད་པའི་སརྒ་སྟེ་ལྔ་པའོ༎ །།

302
དྲུག་པ། གཟུགས་སྐུ་ཆོས་དབྱིངས་སུ་བསྡུས་པའི་ཚུལ།
ལེགས་བྱས་སྔགས་ཀྱི་ནུས་ལྡན་ཚེ།། དམ་པའི་སྐྱེས་བུ་སྒྱུ་མའི་གར༎ སྣ་
ཚོགས་ཕན་བདེའི་གཟུགས་མང་པོ།། སྟོན་ལ་ངལ་བ་ཅི་ཞིག་ཡོད།། འོན་ཀྱང་
རང་སྐལ་བྱ་བ་རྫོགས་པ་ན།། མཆོག་གི་ཕུང་བོ་མངོན་པར་འདུ་མཛད་པ། ཅི་
ག་སྙམ་དུ་སོ་སོར་རྟོག་མོད་ཀྱང༌།། ཆོས་ཉིད་ཡིན་ཕྱིར་མཚར་དུ་ག་ལ་ཆེ། ཆུ་
སྲིན་ཁྱིམ་དུ་སྤྱོད་ཚེ་ཚ་ཟེར་ཅན༎ མྱུར་མགྱོགས་གོམ་སྟབས་འཛིན་སྙམ་མེད་
མོད་ཀྱང༌།། འཛམ་གླིང་ས་ལ་སྣང་བ་ཐུང་ངུའི་ཚུལ།། འདི་འདྲ་དུས་ཀྱི་སྐྱོན་
དུ་གདོན་མི་ཟ།། ། ཆོས་ཀུན་མཁའ་ལྟར་མཉམ་ཉིད་སྟོང་གསལ་སྐུ། རྒྱལ་བ་
ཀུན་ཀྱང་རོ་གཅིག་འདྲེས་གྱུར་པའི། དངོས་དེ་རང་གི་འབྱུང་གནས་ཡིན་ནོ་
ཞེས།། སླར་ཡང་དེ་ལ་སྙོམས་པར་འཇུག་པར་རྩོམ།།
དེ་ནས་དགུང་ལོ་སུམ་ཅུ་རྩ་བདུན་པ། མྱོས་བྱེད་ཅེས་བྱ་ཤིང་མོ་ལུག་གི་
ལོ་གྲོ་བཞིན་ཟླ་བའི་ཚེས་བརྒྱད་ཀྱི་ཉིན་མཐར་ཕྱིན་གྱི་བུ་ཆེན་བཞིས་གཙོས་པའི་
སློབ་མ་གསར་རྙིང་དཔག་ ཏུ་མེད་པ་ལ་སྨན་བླ་གསང་སྒྲུབ་ཀྱི་དབང་ཡོངས་སུ་
རྫོགས་པར་གནང༌། དེའི་ཚོགས་གྲལ་དུ། འོ་བུ་རྣམས་ ཤེས་པར་ གྱིས་ ཤིག
གང་འདུས་བྱས་པ་དེ་ནི་མི་རྟག གང་མི་རྟག་པ་དེ་ནི་སྟོང་བ། སྟོང་བ་གང་
ཡིན་པ་དེ་ནི་བདག་མེད། བདག་མེད་གང་ཡིན་པ་དེ་ནི་མྱ་ངན་ལས་འདས་པ་
སྟེ། དེ་བས་ན་མ་རྟོགས་པ་དང་ལོག་པར་རྟོག་པ་དང་ཐེ་ཚོམ་གྱི་གནས་དང་
ཡིད་ལ་ཇི་ལྟར་འདོད་པ་རྣམས་གསལ་བོར་དྲིས་ཤིག བདག་གིས་ཀྱང་སྙིང་གི་
ཞུན་ཐིག་མཁའ་འགྲོའི་གསང་གཏམ། བླ་མའི་སྙན་བརྒྱུད་སྔོན་ཆད་ཡི་གེའི
རིས་སུ་འབྲི་མ་མྱོང་བའི་གདམས་པ་འགའ་ཞིག་ཡོད་པའང་ཕྱི་རབས་ཀྱི་དོན་དུ་
ཡི་གེར་ འགོད་ པ་ ཡིན་ པས་ ཡིད་ ལ་ ཟུངས་ ལ་ གཅེས་ སྤྲས་ སུ་ གྱིས་ ཤིག་ ཅེས་

༄༅།གཟུགས་སྐུ་ཆོས་དབྱིངས་སུ་བསྡུས་པའི་ཚུལ་
303
གསུངས་ནས། རིལ་ནག་ཆེ་འབྲིང་ཆུང་གསུམ་གྱི་གསང་དོན་གསལ་བྱེད་འཆི་
མེད་ནོར་བུ་སོགས་ཁྱད་པར་མང་རབ་ཀྱང་བཀོད། དེ་ལ་སོགས་ཏེ་མན་ངག་
ཚིག་ཉུང་ལ་དོན་མང་ཞིང་གསལ་ལ། ཚིག་རྐང་རེ་རེས་གདམས་པ་རྫོགས་པར་
སྟོན་ནུས་པ་ཁོ་ན་སྟེ། ཟིན་རིས་དེ་རྣམས་ཕྱོགས་གཅིག་ཏུ་བསྡུས་པ་ལ་དཔལ་
ལྡན་ཟུར་མཁར་བའི་ཁྱད་ཆོས་བྱེ་བ་རིང་བསྲེལ་ཞེས་གངས་ཅན་གྱི་རྒྱལ་ཁམས་
པ་ཀུན་ལ་ཡོངས་སུ་གྲགས་ཤིང་བདུད་རྩིས་རབ་ཏུ་གང་བའི་བུམ་པ་བཞིན་དུ་
འཆི་བ་ལས་ཟློག་པར་བྱེད་པའི་དངོས་པོར་གྲུབ་པ་འདི་དག་ཡིན་ལ། དེ་ཡང་
བདག་ཉིད་ཆེན་པོ་འདིས་ཆོས་ཐམས་ཅད་ཀྱི་རྟེན་ཅིང་འབྲེལ་བར་འབྱུང་བའི་
ཚུལ་མངོན་སུམ་དུ་ མཁྱེན་ཅིང་གཟིགས་པས་གཞུང་ལུགས་རྣམས་ལ་ལྟོས་མི་
དགོས་པར་རོ་ནུས་ཞུ་རྗེས་ཀྱི་ཚུལ་ཕྱིན་ཅི་མ་ལོག་པར་ཐུགས་སུ་ཆུད་པ་ལས།
བཟང་དྲུག་སོགས་རྩི་སྨན་རྐྱང་བ་ལ་མི་ལྟོས་པར་རྩི་ཤིང་ནགས་ཚལ་སྔོ་རིགས་
ཀུན་དང་ས་རྡོ་ལ་སོགས་པ་སྐྱེས་ཚད་མཐོང་ཚད་ཀྱི་རོ་ནུས་གཅིག་གྲོགས་གཅིག་
གིས་བྱེད་ནུས་པ། ཐམས་ཅད་མཐུན་པར་སྡེབས་པས་རྙེད་སླ་ལ་ཕན་ཆེ་བའི་
གདམས་ངག་ཡུལ་དུས་གནས་སྐབས་སུ་ཉེ་བར་མཁོ་བ་འདི་འདྲ་བ་ནི་སྔོན་ཆད་
གངས་རིའི་ཁྲོད་དུ་མ་བྱུང་བ་ཀུན་གྱིས་ཤེས་ཤིང་སླད་ནས་ཀྱང་འབྱུང་བར་ཆ་
མ་འཚལ་ཏེ། འོན་ཀྱང་རྒྱལ་བའི་ཕྲིན་ལས་བསམ་གྱིས་མི་ཁྱབ་པར་ངེས་སོ།།
དེ་ལྟ་ བུའི་ མན་ ངག་ འདི་ ནི་གངས་ ཅན་ གྱི་ སྟོད་ སྨད་ཀུན་ལ་ཁྱབ་ ཅིང་ ཡིད་
འཕྲོག་པས་ད་དུང་ཡང་འགྲོ་བའི་དོན་དུ་ཕྱིས་ཇེ་ཆེར་འགྲོ་བ་དང་། ཐམས་
ཅད་ཀྱིས་ཉམས་སུ་ལེན་ཞིང་གཅེས་སྤྲས་སུ་མཛད་པ་འདིས་ཀྱང་ཁྱད་པར་གྲུབ་
པོ།། འོན་ཀྱང་བསྟན་པའི་ཆོམས་རྐུན་པ་འགའ་ཞིག་གིས་རོ་ནུས་མཐུན་སྡེབས་
ཀྱི་ཚུལ་དང་མན་ངག་གི་གནད་མ་གོ་བར་གབ་ཚིག་དང་བསྡུ་ཡིག་ལོག་པར་
བཀྲལ་ནས་འཚོ་ བ་ ཕྱིན་ ཅི་ ལོག་ ཏུ་ སྒྲུབ་ པ་ དང་ རང་ གི ས་བྱས་ པའི་ སྦྱོར་ བ་
བསིལ་དྲོད་མི་ མཚུངས་ པ་ འགའ་ཞིག་བཅུག་ནས་ མིང་བྱེ་ བ་ རིང་བསྲེལ་ དུ་
འདོགས་པ་དང་། འགའ་ཞིག་གིས་འདི་ནས་བརྐུས་པའི་མན་ངག་རང་གིས་

304 ༄༅།།དྲང་སྲོང་ཆེན་པོ་མཉམ་ཉིད་རྡོ་རྗེའི་རྣམ་པར་ཐར་བ་འགོག་པ་མེད་པ༎
བྱས་པར་རློམ་པ་དང་། ཁ་ཅིག་གིས་འདི་ནས་བཤད་པའི་སྨན་ སྔོ་ ཤིང་གི་
སྨན་ངོ་
རིགས་འགའ་ཞིག་ཐོས་མ་མྱོང་ཡང་ལོག་པར་ངོས་འཛིན་པ་དང་།
གསལ་བྱེད་དང་མ་ནུའི་དྲི་ཚིག་རྣམས་ལའང་བྱེ་བ་རིང་བསྲེལ་དུ་ངོས་འཛིན་པ་
དང་། ལ་ལས་འདིའི་དོན་རང་གིས་ཇི་ཙམ་ཤེས་པ་རྣམས་ཀྱང་སློབ་མ་ལ་མི་
འཆད་པར་དཔེ་མཁྱུད་འབའ་ཞིག་བྱེད་པ་དང༌། ཁ་ཅིག་གིས་ཚིག་དོན་གང་
ཡང་མི་ཤེས་བཞིན་དུ་གཞན་ལ་ལུང་འབོག་པ་དང་བྱེད་དུ་འཇུག་པ་སོགས་ཀྱིས་
འཆོལ་བར་སྤྲོད་པ་དང༌། སློབ་མ་རྣམས་ཀྱིས་ཀྱང་པོ་ཏི་དེ་བྱུང་བ་རང་གིས་
ཆོག་པར་བཟུང་ནས་ སློབ་དཔོན་ལ་མི་འདྲི་བར་རང་གིས་ཤེས་སོ་ཟེར་བའི་
གྲགས་འདོད་སྙིང་ལ་ཞུགས་པའི་བྱ་བ་མང་པོ་རྩོམ་པ་སོགས་བྱས་ན་གདམས་
ངག་གི་བྱིན་རླབས་དང་ནུས་པ་ནད་ཐོག་ཏུ་མི་འབབ་ཅིང་། ཐ་ན་ལུང་གི་རྒྱུན་
ཙམ་ཡང་ཉམས་པར་འགྱུར་བས། སླད་ནས་དེ་ལྟ་བུ་མ་ཡིན་པར་ཚུལ་བཞིན་
དུ་མཛད་འཚལ་ཞེས་བྱེ་བ་རིང་བསྲེལ་ལས་བརྩམ་ནས་གླེངས་པའོ།། ། དེ་ནས་
སྐུ་ཁམས་ཀྱང་ཅུང་ཟད་སྙུང་བའི་ཚུལ་འདུག་པ་དང༌། སྔར་གྱི་བཀའ་ལུང་ལ་
དཔག་ནས་ཞིང་ཁམས་གཞན་དུ་གཤེགས་པར་དོགས་ནས་སློབ་མ་རྣམས་ཀྱིས་
ཡན་ལག་བདུན་པའི་གསོལ་འདེབས་དངོས་འབྱོར་གྱི་ཚོགས་འཁོར་དང་བཅས་
མྱ་ངན་ལས་མི་འདའ་བར་གསོལ་བ་དྲག་ཏུ་བཏབ་ཀྱང་བཞུགས་པར་ཞལ་གྱིས་
མ་འཆེས་པར། ཚེས་བཅོ་ལྔའི་ཟླ་བ་ཤར་མ་ཐག་གཟུགས་ཀྱི་སྐུ་དེ་ཉིད་ཆོས་ཀྱི་
སྐུར་རོ་གཅིག་ཏུ་སྙོམས་པར་ཞུགས་པར་གྱུར་ཏོ།། དེ་ནས་རང་གི་གཅུང་པོ་
དཔོན་རྗེ་བཙུན་དང་ཚ་བོ་མི་འགྱུར། འཕགས་དབོན་དང་ཚེ་འབུམ་ལ་སོགས་
པའི་སློབ་མ་རྣམས་ཀྱིས་དངོས་འབྱོར་ཡིད་ཀྱིས་སྤྲུལ་བའི་མཆོད་སྤྱིན་ཕྱི་ནང་
གསང་གསུམ་གྱིས་གདུང་ལ་ཉེ་བཪ་མཆོད་ཅིང་གསོལ་བ་བཏབ་ནས་བདུན་
ཞག་དང་པོའི་སྐབས་སུ་སྤུར་བཞུ་བར་བརྩམས་པ་ན་གདུང་ཤིན་ཏུ་ཆུང་ངུར་
སོང་འདུག་པ་ལ་སེམས་སྐྲག་སྟེ་ཞུགས་ལ་ཕུལ་ཡང་བྱིན་རླབས་ཀྱི་རྟེན་ཅི་ཡང་
མི་འབྱུང་ དོགས་ པས་ ཡིད་ ཐེངས་ པའི་ཚེ། ནམ་ མཁའ་ ལ་ འོད་ སྣ་ ཚོགས་

༄༅།གཟུགས་སྐུ་ཆོས་དབྱིངས་སུ་བསྡུས་པའི་ཚུལ།
305
འཛིངས་པའི་ཁོང་ནས་ཨཱ་ལི་ཀཱ་ལིའི་སྒྲ་གྲགས་པ་ཀུན་གྱིས་ཐོས་པས་ཐམས་ཅད་
ཡི་རངས་ཤིང་མོས་པ་གཏིང་ཚུགས་པར་གྱུར་ཏོ༎ འདི་ནི་ཕུང་བོ་ལྷག་མ་མེད་
པའི་དབྱིངས་སུ་མྱ་ངན་ལས་འདས་པའི་བལྟས་སུ་གོར་མ་ཆག་གོ། དེའི་གདུང་
ཐལ་དང་སྤུར་རྡོ་རྣམས་ལ་གངས་ཕུག་རང་དུ་མཆོད་རྟེན་བརྩིགས་ཏེ་ད་ལྟའང་
ཕྱག་དང་མཆོད་པའི་གནས་དང་བསོད་ནམས་ཀྱི་ཞིང་དུ་གྲུབ་པ་ཡིན་ནོ།། དེ་
ལྟར་བདག་ཉི